Liniile roșii schimbătoare ale lui Putin. De ce cred unii analiști că riscul ca Rusia să atragă NATO în război e scăzut
În cele peste o mie de zile de război, președintele rus Vladimir Putin i-a avertizat în repetate rânduri pe aliații occidentali ai Kievului cu privire la consecințele teribile - potențial nucleare - dacă „escaladează” războiul dând Ucrainei armele de care are nevoie pentru a se apăra. Amenințările lui Putin au devenit și mai aprinse luna aceasta, după ce administrația Biden a dat în sfârșit Kievului permisiunea de a lansa arme americane cu rază mai lungă de acțiune asupra unor ținte din interiorul Rusiei. Ca răspuns, Putin a actualizat doctrina nucleară a Rusiei și a lansat o nouă rachetă balistică cu capacitate nucleară spre Ucraina. Mesajul a fost interpretat ca o amenințare clară la adresa susținătorilor Ucrainei: Nu ne puneți la încercare! - scrie CNN.